Schválenie zápisnice z predchádzajúceho rokovania
Predseda
Zápis zo zasadnutia zo štvrtka 22. mája 2008 bol rozdaný.
Sú k nemu pripomienky?
Paul Rübig
(DE) Pán predseda, chcel by som poďakovať Parlamentu za organizáciu slávnostného odovzdávania ceny Energy Globe, pretože to bol skvelý príklad pre celý svet a na náš Parlament to urobilo ohromný dojem. Ďakujem všetkým, ktorí sa tejto akcie zúčastnili.
Predseda
Tieto slová vďaky sú samozrejme vítané, aj keď to nebolo súčasťou zápisnice.
(Zápisnica z predchádzajúceho rokovania bola schválená.)
